kardosdrur/scandi-wiki huggingface dataset:
TV-pucken

TV-pucken er en svensk ishockeyturnering for distriktshold med drenge under 16 år. Da TV-pucken startede 1959 blev alle kampe sendt i tv. Nu om dage er det kun TV-puckens semifinaler og finale, der sendes i tv.

Distrikter 
{| class="wikitable" width="80%"
|- bgcolor="#edf8c1" 
| Gruppe A
| Gruppe B
| Gruppe C
| Gruppe D
|-
| Skåne
| Gotland
| Värmland
| Norrbotten
|- 
| Blekinge
| Uppland
| Dalarna
| Västerbotten
|-
| Halland
| Södermanland
| Västmanland
| Ångermanland
|-
| Göteborg
| Stockholm Vit
| Gästrikland
| Medelpad
|-
| Småland
| Östergötland
| Stockholm Röd
| Jämtland/Härjedalen
|-
| Bohuslän/Dal
| Västergötland
| Örebro
| Hälsingland
|}

Sejre og finaler i TV-pucken 
{| class="wikitable" width="90%"
! width="10%"|TV-puckhold
! width="40%"|Sejre
! width="40%"|Finaler
! width="*"|Plac. i maraton-tabellen
|- valign="top"
| Dalarna
| 6 (1962, 1966, 1970, 1992, 1995, 1996)
| 12 (1962, 1966, 1970, 1976, 1977, 1981, 1983, 1984, 1989, 1992, 1995, 1996)
| align="center"|2
|- valign="top" 
| Gästrikland || 1 (1974) || 7 (1970, 1972, 1974, 1975, 1986, 2003, 2012) || align="center"|10
|- valign="top"
| Norrbotten || 4 (1976, 1984, 1985, 2022) || 7 (1973, 1976, 1984, 1985, 1987, 2002, 2022) || align="center"|7
|- valign="top" 
| Göteborg || 3 (2001, 2006, 2018) || 5 (1999, 2001, 2006, 2014, 2018) || align="center"|12
|- valign="top"
| Skåne || 3 (1987, 1989, 2017) || 9 (1985, 1987, 1989, 1991, 1993, 1994, 2005, 2006, 2017) || align="center"|6
|- valign="top" 
| Småland || 5 (1979, 1990, 1991, 2007, 2008) || 6 (1979, 1990, 1991, 2007, 2008, 2010) || align="center"|?
|- valign="top" 
| Stockholm A
| 17 (1973, 1975, 1978, 1981, 1983, 1986, 1997, 1998, 1999, 2003, 2004, 2009, 2010, 2012, 2016, 2019, 2020) 
| 28 (1959, 1960, 1962, 1964, 1965, 1966, 1969, 1973, 1975, 1978, 1981, 1983, 1986, 1987, 1988, 1997, 1998, 1999, 2000, 2003, 2004, 2007, 2009, 2010, 2012, 2016, 2019, 2020)
| align="center"|1
|- valign="top" 
| Södermanland || 3 (1977, 1982, 2002) || ? || align="center"|?
|- valign="top" 
| Värmland || 8 (1959, 1960, 1967, 1968, 1971, 2000, 2005, 2014) || 7 (1959, 1960, 1967, 1968, 1971, 2000, 2005) || align="center"|?
|- valign="top"> 
| Västerbotten || 7 (1961, 1963, 1964, 1972, 1980, 2011, 2013) || 13 (1961, 1963, 1964, 1967, 1968, 1972, 1978, 1980, 1982, 2008, 2011, 2018, 2020) || align="center"|8
|- valign="top"> 
| Västergötland || 0 || 1 (2013) || align="center"|16
|- valign="top"> 
| Västmanland || 0 || 1 (2004) || align="center"|?
|- valign="top"> 
| Ångermanland || 6 (1965, 1969, 1988, 1993, 1994, 2015) || 1963 1965, 1969, 1971, 1988, 1990, 1993, 1994, 2015, 2017 || align="center"|?
|- valign="top"> 
|  Östergötland || 0 || 1 (2019) || align="center"|?
|}

Se også 
 Lill-Strimmas stipendium

Eksterne henvisninger 

 

Ishockeyturneringer i Sverige
Etableret i 1959
Tv i Sverige
Apostolske velsignelse

Den apostolske velsignelse (der også ses benævnt den apostoliske velsignelse) er betegnelsen for den velsignelse, som ved gudstjenester i den danske folkekirke afslutter præstens tjeneste på prædikestolen.

Velsignelsen stammer fra Bibelens nye testamente, nemlig fra Paulus' Andet Brev til Korintherne, kapitel 13, vers 13 og lyder:

Herren Jesu Kristi nåde og Guds kærlighed og Helligåndens fællesskab være med os alle.

Paulus afslutter alle sine breve med formlen: Vor Herre Jesu Kristi nåde være med jer!, men kun  i andet brev til korintherne er den udvidet til den treleddede størrelse, som udgør velsignelsen.

Apostolsk velsignelse i den katolske kirke
I den romersk-katolske kirke har den apostolske velsignelse (Benedictio Apostolica seu Papalis) en særlig udformning og betydning og kaldes Urbi et Orbi. Den bruges
af paven i forbindelse med en fuldstændig syndsforladelse for de troende. Den benyttes i pavens velsignelse  ved jul og påske og ved en nyvalgt paves første fremtræden. 
af den ledende biskop i et stift (eller anden ledende gejstlig), men højst tre gange om året.
af en præst kun ved en troendes dødsleje.

Fra 1967 har det været tilladt at modtage velsignelsen over radio, fra 1985 tillige over fjernsyn og fra 1995 endvidere over internettet.

Se også
Aronitiske velsignelse

Liturgi
Apostlen Paulus
Oldkirken
Jacob Hertzler

Jacob Hertzler (1703 – 1786) var den første Amish-biskop i USA. Han blev født i Schweiz, hvor han også blev indsat som biskop. Senere flyttede han med sin familie til Pfalz, hvor han levede nær Kaiserslautern. I 1749 blev han sendt til Pennsylvania, så de stedlige Amish kunne have en biskop. Han ankom til Philadelphia den 9. september 1749.

Præster fra Schweiz
Præster fra USA
Biskopper fra USA
Henrik Lundgaard

Henrik Lundgaard (født 26. februar 1969 i Hedensted) er den mest succesfulde danske rallykører nogensinde, samt senere touringcar-kører og holdejer.

Hans rally-karriere startede i flere forskellige biler fra Opel hvor han tog flere DM-titler, I 1997 anskaffede han sig en Toyota Celica. Med denne tog han sit første og eneste point i Rally-VM, da han sluttede nummer 6 i 1997 Rallye Monte Carlo. Fra 1998 og frem til hans sidste rally i 2003, kørte han udelukkende VM- og EM-rallyer, og tog EM-titlen i 2000.

Mellem 2002 og 2004 kørte han Danish Touringcar Challenge for Toyota Castrol Racing i en Toyota Corolla, før han skiftede til Team Den Blå Avis i 2005 og Perfection Racing i 2007. I DTC var han typisk at finde blandt de fem bedste kørere i den samlet stilling.

Væsentligste resultater 

 Samlet fjerdeplads i DTC (2005)
 Samlet sølvvinder i DTC (2004)
 FIA Teams Cup-vinder (VM for privatkørere) (2001)
 Europamester i Rally (2000)
 Mangedobbelt Danmarksmester i Rally gruppe A og N (1990-1998)

Samlet resultater i verdensmesterskabet i rally

Eksterne henvisninger 
 Henriks motorsportshold, Lundgaard Racing 
 Liste over resultater i rally

Motorsportsfolk fra Danmark
Personer fra Hedensted
Quadriga

Quadriga eller Kvadriga har flere betydninger:

 Quadriga (firspand) – en strids-/væddeløbsvogn efter det antikke forbillede; trækkes af fire dyr ved siden af hinanden
 Quadriga (fortolkningsmetode) – firfoldig tolkningsmetode, især brugt i Middelalderen til fortolkning af Bibelen
Quadriga (firspand)

Quadriga eller kvadriga. En kva'driga er efter det antikke forbillede en tohjulet strids- eller væddeløbsvogn, der trækkes af fire dyr ved siden af hinanden, for det meste heste.

Kvadrigaer blev et emblem – et symbolsk mærke eller figur – på triumf, sejr eller berømmelse, ofte afbildet som en triumferende kvinde, der kører en kvadriga. I den klassiske mytologi var kvadrigaer gudernes køretøj. Apollon afbildes ofte køre i sin kvadriga hen over himlen med solen, dagslyset, der spreder nattens mørke.

I den nordiske mytologi pløjer Gefion Sjælland ud af Sverige med sine fire øksne.

Om ordet quadriga: 
Latin quadrga (flertal quadrgae) er et spand på fire heste;   sammentrækning af quadriiugae, hunkøn flertal af quadriiugus;   tilhørende et firspand: quadri-, quadri- + iugum, åg – Et åg er træktøj af træ, der lægges på panden, nakken eller halsen af trækdyr, især okser.
    (Kilde: YourDictionary.com  + ODS)

Se også 
 Stridsvogn

Eksterne henvisninger 

På Thorvaldsens Museums tag over hovedindgangen:

 Quadriga ført af sejrsgudinden Victoria, af Hermann Wilhelm Bissen og Stephan Ussing fra 1845 til 48
Beskrivelse:

Sejrsfirspandet, der er tre m høj, er til dels udført efter skitser af Bertel Thorvaldsen, som dog kun havde planlagt en biga, et tospand. Her er det sejrsgudinden Victoria, der holder tømmerne. Udgangspunktet for hestenes modellering var den fuldblodsaraber hest, som Thorvaldsen i 1818-24 havde udført som forarbejde til rytterstatuen af den polske frihedshelt fyrst Jozef Poniatowski. Thorvaldsen havde for sin del ladet sig inspirere af de antikke bronzeheste på Markuskirken i Venezia. Helhedsideen har Bissen hentet i Thorvaldsens Nemesisrelief fra 1834. En af hestene er modelleret af Stephan Ussing. For nedefra at kunne ses bag hestene er Victoria gjort dobbelt så stor som dem.
Placering: Thorvaldsens Museums tag over hovedindgangen

 Triumphal Quadriga eller Horses of Saint Mark – de ovenfor omtalte antikke bronzeheste på Markuskirken i Venezia/Venedig.
 
 Om væddeløb med stridsvogne: Wagenrennen  – Chariot racing 

Antikken
Kunst
Mytologi
Skulpturer
Hestevogne
MPlayer

Denne artikel er om en open source-multimedieafspiller. For at læse om Microsofts multimedieafspiller, med filnavnet mplayer2.exe, se artiklen Windows Media Player.
MPlayer er en gratis og open source-multimedieafspiller, der udgives under version 2 af GNU General Public License. Programmet findes i versioner til alle større styresystemer, inklusivt GNU/Linux og andre Unix-lignende systemer, Microsoft Windows og Mac OS X.

MPlayer er kendt for sin meget omfattende understøttelse af forskellige formater og siges at understøtte flere multimedieformater end nogen anden afspiller. 

MPlayer er et kommandolinje-program men der findes forskellige grafiske brugerflader (GUI) til hver af de understøttede styresystemer. Almindeligt brugte GUIs er GMPlayer (et X Window System GUI til GNU/Linux og andre Unix-lignende systemer), MPlayer OS X (til Mac OS X), MPUI (til Windows) og WinMPLauncher (også til Windows).

Eksterne kilder/henvisninger 

 Official MPlayer Website, with extensive HTML documentation
 List of supported codecs
 MPUI – MPlayer for Windows
 RulesPlayer – Clean and easy-to-use MPlayer under Windows 
 SMPlayer, another MPlayer based media player for Windows/Linux (based on Qt)
 MPlayerXP – thread based fork of mplayer

Frie multimedieafspillere
Audio video-relaterede programmer til Linux
Multimedieprogrammer til OS X
Multimedieprogrammer til Windows
Thomas af Celano

Thomas af Celano, som fik sit navn fra landsbyen Celano (ca.1200 – ca.1270), var franciskanermunk og forfatter til hymner, er kendt for (sandsynligvis) at have skrevet Dies irae, og helt sikkert to levnedsskildringer af Frans af Assisi, og en af Clara af Assisi og i det mindste to lovsange til Frans.

Han var en af helgenens første disciple og sluttede sig til franciskanerordenen omkring 1215. I 1221 blev han sendt til Tyskland sammen med Cesareo di Spira for at promovere den nye orden, og i 1223 blev han udnævnt til enekustode (custos unicus) i ordensprovinsen Renania-Palatina, som indbefattede Køln, Mainz, Worms og Speyer.

Efter et par år vendte han tilbage til Italien, hvor han synes at være blevet til sin død, dog måske med enkelte sendelser til Tyskland. I 1260 opnåede han sin sidste post som åndelig leder af et clarisserkloster i Tagliacozzo, hvor han døde omkring 1270. Han blev først begravet i kirken S. Giovanni Val dei Varri tilknyttet hans kloster, men hans jordiske rester hviler nu i San Francesco kirken, også i Tagliacozzo.

Franciskanere
Personer fra middelalderen
Tjek fødsels- og dødsår
EURid

EURid er en interesseorganisation nedsat af EU den 8. april 2003. Dens opgave er at administrere de europæiske internet-domænenavne, dvs. dem der ender på .eu.

EURid er et konsortium af tre europæiske ccTLD-operatører: DNS Belgium (.be), IIT-CNR (.it) og NIC-SE (.se), med hovedsæde i Bruxelles, Belgien.

Eksterne henvisninger 
EURids officielle hjemmeside 

Internet
Gadeløb (landevejscykling)

Et gadeløb er egentlig et landevejsløb, idet det finder sted på offentlig landevej. I modsætning til andre landevejsløb foregår gadeløb imidlertid på en normalt ret kort strækning, der skal gennemkøres en række gange. 

Gadeløb er langt mere publikumsvenlige end almindelige landevejsløb, hvor en tilskuer normalt kun kan se rytterne én gang under løbet. Ved gadeløb kan tilskuerne se rytterne mange gange og dermed få en oplevelse af løbets udvikling. Gadeløb er derfor også attraktive for sponsorer, og mange gadeløb betaler populære cykelryttere store beløb blot for at stille op. Især i ugerne efter afslutningen af Tour de France – i slutningen af juli – arrangeres der flere gadeløb i det nordvestlige Europa (Danmark, Holland, Tyskland med flere).

Visse landevejsløb (endagsløb og etapeløb) har elementer fra gadeløb indlagt. Det foregår ofte ved, at løbet eller etapen afsluttes med et mindre antal runder på en kort strækning i målbyen. De fleste af Post Danmark Rundts etaper er således tilrettelagt på den måde.

Der arrangeres endvidere enkelte mountainbike-gadeløb, hvilket dog kræver ret specielle strækninger.

Danske gadeløb 
I Danmark bliver der afholdt flere gadeløb hvert år, heriblandt Fredericia, Hadsten, Silkeborg, Herning, Odder og Aalborg.

Cykelsportsdiscipliner
Landevejscykling (cykelsport)
Fioretti

Fioretti, som i oversættelse betyder små blomster er et skrift opstået mellem 1370 og 1390, som en oversættelse og bearbejdelse af et latinsk skrift Actus beati Francisci et sociorum eius. Dette skrift må dateres til efter Bonaventuras tid som generalminister (1257-1274) for franciskanerordenen, idet der er et angreb på ham. Dette angreb stammer fra en krønike udgivet efter 1323. Det ældste kendte håndskrift af Fioretti stammer fra 1396.

Fioretti indeholder en række beretninger om Frans af Assisi og hans første brødre. I flere af disse beretninger siges de at være overleveret og videretalt gennem nogle generationer af franciskanere, med den første generation,heraf især broder Leone, Frans' skriftefar og sekretær, som første kilde.

Skriftet er ikke særligt systematisk opbygget, men kan dog klart ses at falde i to dele. Første del består af kapitlerne 1-40 og foregår i Frans' levetid, og de handler om Frans og en lille gruppe brødre, som viser en åben holdning overfor verden, og som omgås dem udenfor samfundet, spedalske, røvere, ja selv ulve. Anden del, resten af Fioretti, foregår i næste generation af franciskanere og har Mark Ancona som skueplads. Denne del beskæftiger sig i højere grad med spørgsmålet om egen frelse.

Fioretti er nok skrevet som en bog til opmuntring for at foreholde franciskanerbrødrene det gode eksempel fra de første brødre, og styrke dem i modløshed, men samtidig er det blevet en folkelig bog, en bog som kan sammenlignes med folkelige eventyr. Dens fortællende karakter blev umådeligt populær i brede kredse. Og den blev oversat til mange sprog.

Johannes Jørgensen oversatte Fioretti til dansk i 1902. Bogen er nyoversat 2005 af Johs. Jong.

Franciskansk
Biografier
Friedrich Eduard Hoffmann

Friedrich Eduard Hoffmann (født 18. oktober 1818, død 3. december 1900) var en tysk ingeniør og opfinder. Opfandt og patenterede i 1858, sammen med Albert Licht, en ringovn til brænding af tegl. I begyndelsen af 1860'erne hentede grosserer og konsul Alfred Hage, Hoffmann til Danmark for at bygge en ringovn i Nivå.

Eksterne henvisninger 

 Kort beskrivelse af Friedrich Eduard Hoffmann hos www.preussen.de 
 Flot ringovn og lidt mere om Hoffmann 
 Alfred Hage henter Hoffmann til Danmark

Ingeniører fra Tyskland
Opfindere fra Tyskland
Tyskere i 1800-tallet
Ringovn

En ringovn er en cirkulær eller oval ovntype til fremstilling af tegl eller kalk, hvor brændingen forskydes rundt i ovnen uden afbrydelse. Ovntypen er energi-effektiv, idet varmeoverskud fra afkøling af brændte tegl (eller kalk) anvendes til at forvarme luften frem mod forbrændingen, mens de varme røggasser efter forbrændingen anvendes til at forvarme og tørre tegl (eller kalksten), som endnu ikke er brændt. Den er samtidigt teknisk enkel, idet der er få bevægelige dele.

Historie 

Ovntypen blev opfundet af Friedrich Eduard Hoffmann. I 1858 tog Hoffmann, sammen med Albert Licht, patent på en ringovn til kontinuerlig teglbrænding.

Efter 1864, hvor Danmark havde tabt Sønderjylland og de derværende store teglværker, tilkaldte Alfred Hage Hoffmann, og i 1870 tog man ringovnen i brug ved Nivaagaards Teglværk i Nivå i Nordsjælland. Denne ringovn er så vidt vides den ældste stadig eksisterende i verden. Den første ringovn i Danmark opføres på Kæhlers Teglværk i Korsør i 1867. Ringovne blev afløst af tunnelovne, hvor murstenene køres på vogne gennem ovnen på 3 dage, og sparede arbejdskraft.

Virkemåde 

Frisk luft trækkes ind i ovnen ved de færdigbrændte sten (C) og afkøler disse, samtidig med at luften opvarmes. Ved de nyligst brændte tegl er ovnens åbninger stadig tilmurede (D), hvorved luften sidst når de sidst brændte tegl (E).

Ved forbrændingen (F) tilføres kul (P) og forbrændingen danner flammer med luftstrømmen. Røggassen fra forbrændingen (H) opvarmer og tørrer de tegl, som endnu ikke er brændt. Herved nedkøles røggassen, som via en røgkanal og en åben røglem (N) ledes til skorstenen (O).

Efter den åbne røgkanal blokeres luftstrømmen af lette vægge (K), som brænder væk (I) når der åbnes for den nærmeste kanal. Herved får røggassen adgang til den ubrændte tegl (M).

Der tilføres ubrændt tegl (R), som stables manuelt i ovnen adskilt af brændbare vægge (J); i samme arbejdsgang kan brændt tegl tages med ud (S).

Brændingen forskydes mod uret ved at åbningerne i ovnens sider tilmures (L) henholdsvis åbnes (C). Det kan tage 14 dage at komme rundt.

Referencer 

Industri
Tegl
Amelia Earhart

Amelia Mary Earhart (født 24. juli 1897 – savnet fra 2. juli 1937 og erklæret død 5. januar 1939) var en amerikansk flypioner og forfatter. Earhart var den første kvindelige pilot, der fløj alene over Atlanterhavet og modtog for sin bedrift den fornemme udmærkelse "Distinguished Flying Cross".

Hun satte som pilot flere rekorder og skrev flere bestsellers om sine bedrifter som pilot. Hun var en af de drivende kræfter i stiftelsen af organisationen Ninety-Nines for kvindelige piloter. Hun var endvidere medlem af det politiske parti National Woman's Party og en tidlig fortaler for kvinders ligestilling. Hun droppede i 1918 ud af sine universitets-uddannelse for at blive krigs-sygeplejerske i 1. verdenskrig.

Amelia Earhart er optaget i Kvindernes æresgalleri i USA.

Amelia Earhart forsøgte i 1937 at flyve rundt om Jorden langs ækvator. 2. juli 1937 lettede hendes fly, en Lockheed Model 10 Electra, fra Lae Airfield på Papua New Guinea med kurs mod Howland-øen i Stillehavet, men hun nåede aldrig frem. Der er siden gjort mange forsøg på at lokaliseret flyet, Earhart og hendes navigatør, men hidtil uden held. Hendes forsvinden optager den dag i dag sindene.

Spekulation om Earharts skæbne 
Der har været mange spekulationer om Earharts skæbne. Den overvejende teori er, at hun løb tør for brændstof under flyvningen og omkom i forbindelse med eller efter en nødlanding af flyet.

Andre teorier går ud på, at det lykkedes hende at nødlande flyet på en øde atol, hvor hun sammen med navigatøren skulle have overlevet i et stykke tid, hvilket baseres på, at en privat "flyarkæologisk" organisation i 2013 hævdede at have lokaliseret vraget af flyet nær en atol. Fundet af vraget er dog aldrig blevet bekræftet. Andre har fremsat den teori, at Earhart kom tilbage til USA og levede "hemmeligt" som husmoder i New Jersey.

I juli måned 2017 optrådte i medierne en teori om, at hun overlevede en landing/nødlanding med sit fly nær Marshalløerne i Stillehavet. Hun skulle herefter være blevet taget til fange af japanske tropper og herefter indsat i en japansk fangelejr, hvor hun døde. Spekulationerne fik næring i sommeren 2017, da der blev offentliggjort et billede, der angiveligt skulle vise Amelia Earhart på Aluitatollen på Marshalløerne, ligesom teorien om japansk fangenskab fik næring i et tv-program på History Channel. Eksperter tvivler dog på, at det pågældende uskarpe fotografi er bevis for Earharts skæbne.

I 2018 skrev en gruppe forskere i tidsskriftet Forensic Anthropology en artikel, hvor de kæder Amelia Earhart sammen med nogle knogler, som i 1940 blev fundet på den lille stillehavsø Nikumaroro. Her fandt nogle britiske knogler, en kvindesko og et navigationsværktøj. I første omgang mente man, at knoglerne stammede fra en mand, men nu mener man, at de med stor sandsynlighed stammer fra Amelia Earhart.

Galleri

Noter

Eksterne henvisninger 

 Biography and Sound Clips  
 Amelia Earhart Collection of Papers, Memorabilia and Artifacts 
 Where is Amelia Earhart? Three Theories 

Personer fra USA
Forsvundne personer
Kvindernes æresgalleri i USA
Piloter fra USA
Rachel Carson

Rachel Louise Carson (27. maj 1907 i Springdale, Pennsylvania, USA – 14. april 1964 i Silver Spring, Maryland, USA) var en amerikansk zoolog og marinbiolog. 

Hendes bog The Sea Around Us fra 1951 (dansk: Havet omkring os, 1952) handler om havenes forurening. Hendes aparte levevis og kritiske forfatterskab medvirkede til, at Eisenhower antog, at hun var kommunist.

Hendes markante bog Silent Spring (), der udkom i 1962, krediteres ofte for at have inspireret fremkomsten af en global miljøbevægelse. I bogen beskrives bl.a. effekten af DDT på rovfuglebestanden, der falder dramatisk som følge af, at giften ophobes i fødekæden: Insekter dræbt af sprøjtegift ædes af småfugle, der opbygger et stort indhold af giftstoffer som følge af de mange små giftportioner de får, hver gang de æder et insekt. Når ørne, falke og andre rovfugle, som udgør de sidste led i fødekæden, æder småfuglene, får de for hvert måltid en større og større giftdosis. Virkningen er, at rovfuglenes æg får en tyndere skal end normalt, så æggene nemmere brister og går til grunde. I yderste konsekvens betyder det, at bestandene ikke længere kan reproducere sig selv. Trods kraftig modstand fra den kemiske industri førte bogen til, at det på den tid meget brugte sprøjtemiddel DDT blev forbudt i USA og senere i store dele af resten af verden. I Danmark blev DDT forbudt i 1969.

The more clearly we can focus our attention on the wonders and realities of the universe around us, the less taste we shall have for destruction – Rachel Carson

Noter

Eksterne henvisninger 

Personer fra USA
Kvindernes æresgalleri i USA
Zoologer fra USA
Marinbiologer
Pave Pontian

Pave Pontian 1. var pave fra 21. juli 230 til 28. september 235. Man kender lidt mere til Pontians liv end til hans forgængeres.

Under hans pavedømme blev striden med modpave Hippolytus afsluttet. Pontian og andre kirkeledere, herunder Hippolytus, blev forvist til Sardinien af kejser Maximinus I Thrax, og Pontian abdicerede som konsekvens af denne straf 28. september 235 (eller 25. september). Det vides ikke, hvor længe han forblev i eksil, men ifølge Liber Pontificalis døde han på grund af den umenneskelige behandling i de sardiske miner. Han jordiske levninger blev hentet til Rom af Pave Fabian 1. og anbragt i Callistus' katakomber. Hans gravmonument blev genopdaget i 1909 i krypten i Sankt Cæcilia i Rom nær den pavelige krypt, og på det kan man læse "PONTIANOS, EPISK." ("Pontianus, biskop" – de første paver blev også betegnet biskop af Rom). Med en anden skrift er tilføjet inskriptionen "MARTUR" ("martyr").

Pontianus' navnedag var 19. november, men er ændret til 13. august, som deles med modpaven Hippolytus.

Paver i antikken
Tjek fødsels- og dødsår
Paver der har abdiceret